CELEX: 32009R1276
Language: mt
Date: 2009-12-22 00:00:00
Title: Regolament tal-Kummissjoni (UE) Nru 1276/2009 tat- 22 ta’ Diċembru 2009 li jiffissa l-valuri standard li għandhom jintużaw għall-kalkolu tal-kumpens finanzjarju u tal-ħlas bil-quddiem li għandu x'jaqsam miegħu fir-rigward tal-prodotti tas-sajd irtirati mis-suq matul is-sena tas-sajd 2010

23.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 344/10
            
         REGOLAMENT TAL-KUMMISSJONI (UE) Nru 1276/2009
   tat-22 ta’ Diċembru 2009
   li jiffissa l-valuri standard li għandhom jintużaw għall-kalkolu tal-kumpens finanzjarju u tal-ħlas bil-quddiem li għandu x'jaqsam miegħu fir-rigward tal-prodotti tas-sajd irtirati mis-suq matul is-sena tas-sajd 2010
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 104/2000 tas-17 ta' Diċembru 1999 dwar l-organizzazzjoni komuni tas-swieq fil-prodotti tas-sajd u l-akkwakultura (1), u b'mod partikolari l-Artikolu 21(5) u (8) tiegħu,
   Billi:
   
               (1)
            
            
               Ir-Regolament (KE) Nru 104/2000 jipprovdi għall-ħlas ta' kumpens finanzjarju lill-organizzazzjonijiet tal-produtturi li jirtiraw, taħt ċerti kundizzjonijiet, il-prodotti elenkati fl-Anness I(A) u (B) għal dak ir-Regolament. L-ammont ta' kumpens finanzjarju bħal dan għandu jitnaqqas bil-valuri standard fil-każ tal-prodotti maħsuba għal skopijiet għajr dak tal-konsum mill-bniedem.
            
         
               (2)
            
            
               Ir-Regolament tal-Kummissjoni (KE) Nru 2493/2001 tad-19 ta' Diċembru 2001 dwar l-eliminazzjoni ta' ċerti prodotti tas-sajd li jkunu ġew irtirati mis-suq (2) jispeċifika l-modi ta' kif wieħed jista’ jelimina l-prodotti rtirati mis-suq. Il-valur ta’ dawn il-prodotti għandu jkun iffissat f'livell standard għal kull wieħed minn dawn il-modi ta’ eliminazzjoni, billi jitqies id-dħul medju li jista’ jinkiseb minn eliminazzjoni bħal din fid-diversi Stati Membri.
            
         
               (3)
            
            
               Skont l-Artikolu 7 tar-Regolament tal-Kummissjoni (KE) Nru 2509/2000 tal-15 ta' Novembru 2000 li jippreskrivi regoli dettaljati għall-applikazzjoni tar-Regolament tal-Kunsill (KE) Nru 104/2000 dwar l-għoti ta' kumpens finanzjarju għall-irtirar ta' ċerti prodotti tas-sajd (3), ir-regoli speċjali jipprovdu li, meta organizzazzjoni tal-produtturi jew wieħed mill-membri tagħha jqiegħed il-prodotti tiegħu għall-bejgħ fi Stat Membru li ma jkunx il-pajjiż li fih ikun irrikonoxxut, dak il-korp responsabbli għall-għoti tal-kumpens finanzjarju jrid ikun infurmat. Dan il-korp huwa l-korp fl-Istat Membru li fih l-organizzazzjoni tal-produtturi tkun irrikonoxxuta. Il-valur standard li għandu jitnaqqas għandu għalhekk ikun il-valur applikat f'dak l-Istat Membru.
            
         
               (4)
            
            
               L-istess metodu ta' kalkolu għandu jkun applikat għall-ħlasijiet bil-quddiem fuq il-kumpens finanzjarju kif hemm ipprovdut fl-Artikolu 6 tar-Regolament (KE) Nru 2509/2000.
            
         
               (5)
            
            
               Il-miżuri pprovduti f'dan ir-Regolament huma skont l-opinjoni tal-Kumitat ta' Ġestjoni għall-Prodotti tas-Sajd,
            
         ADOTTAT DAN IR-REGOLAMENT:
   Artikolu 1
   Għas-sena tas-sajd 2010, il-valuri standard li għandhom jintużaw għall-kalkolu tal-kumpens finanzjarju u tal-ħlasijiet bil-quddiem marbutin miegħu għall-prodotti tas-sajd irtirati mis-suq mill-organizzazzjonijiet tal-produtturi u maħsuba għal skopijiet għajr dak tal-konsum mill-bniedem, kif imsemmija fl-Artikolu 21(5) tar-Regolament (KE) Nru 104/2000, huma stipulati fl-Anness għal dan ir-Regolament.
   Artikolu 2
   Il-valur standard li għandu jitnaqqas mill-kumpens finanzjarju u mill-ħlasijiet bil-quddiem marbutin miegħu għandu jkun dak applikat fl-Istat Membru li fih l-organizzazzjoni tal-produtturi tkun irrikonoxxuta.
   Artikolu 3
   Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta’ Jannar 2010.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-22 ta’ Diċembru 2009.
      
         
            Għall-Kummissjoni
         
         José Manuel BARROSO
         
            Il-President
         
      
   
   
      (1)  ĠU L 17, 21.1.2000, p. 22.
   
      (2)  ĠU L 337, 20.12.2001, p. 20.
   
      (3)  ĠU L 289, 16.11.2000, p. 11.
   
      ANNESS
      
         IL-VALURI STANDARD
      
      
                  L-użu ta' prodotti rtirati mis-suq
               
               
                  EUR għal kull tunnellata
               
            
                  
                              1.
                           
                           
                              Użu wara l-ipproċessar f’ikel (għalf għall-annimali):
                           
                        
               
                   
               
            
                  
                              (a)
                           
                           
                              Aringi tal-ispeċi Clupea harengus u kavalli tal-ispeċi Scomber scombrus u Scomber japonicus:
                           
                        
               
                   
               
            
                  
                              —
                           
                           
                              id-Danimarka u l-Iżvezja
                           
                        
               
                  60 
               
            
                  
                              —
                           
                           
                              ir-Renju Unit
                           
                        
               
                  50 
               
            
                  
                              —
                           
                           
                              l-Istati Membri l-oħra
                           
                        
               
                  15 
               
            
                  
                              —
                           
                           
                              Franza
                           
                        
               
                  2 
               
            
                  
                              (b)
                           
                           
                              Gambli tal-ispeċi Crangon crangon u gambli tal-fond (Pandalus borealis):
                           
                        
               
                   
               
            
                  
                              —
                           
                           
                              id-Danimarka u l-Iżvezja
                           
                        
               
                  0 
               
            
                  
                              —
                           
                           
                              l-Istati Membri l-oħra
                           
                        
               
                  10 
               
            
                  
                              (c)
                           
                           
                              Prodotti oħrajn:
                           
                        
               
                   
               
            
                  
                              —
                           
                           
                              id-Danimarka
                           
                        
               
                  40 
               
            
                  
                              —
                           
                           
                              l-Iżvezja, il-Portugall u l-Irlanda
                           
                        
               
                  20 
               
            
                  
                              —
                           
                           
                              ir-Renju Unit
                           
                        
               
                  28 
               
            
                  
                              —
                           
                           
                              l-Istati Membri l-oħra
                           
                        
               
                  1 
               
            
                  
                              2.
                           
                           
                              Użu frisk jew ippriżervat (għalf għall-annimali)
                           
                        
               
                   
               
            
                  
                              (a)
                           
                           
                              Sardin tal-ispeċi Sardina pilchardus u inċova (Engraulis spp.):
                           
                        
               
                   
               
            
                  
                              —
                           
                           
                              l-Istati Membri kollha
                           
                        
               
                  8 
               
            
                  
                              (b)
                           
                           
                              Prodotti oħrajn:
                           
                        
               
                   
               
            
                  
                              —
                           
                           
                              l-Iżvezja
                           
                        
               
                  0 
               
            
                  
                              —
                           
                           
                              Franza
                           
                        
               
                  30 
               
            
                  
                              —
                           
                           
                              l-Istati Membri l-oħra
                           
                        
               
                  30 
               
            
                  
                              3.
                           
                           
                              Użu bħala lixka
                           
                        
               
                   
               
            
                  
                              —
                           
                           
                              Franza
                           
                        
               
                  60 
               
            
                  
                              —
                           
                           
                              l-Istati Membri l-oħra
                           
                        
               
                  20 
               
            
                  
                              4.
                           
                           
                              Użu għal skopijiet oħra għajr għall-għalf għall-annimali
                           
                        
               
                  0